Cine sunt „blănoșii” și ce e cu moda adolescenților care se cred animale?
O tânără costumată în pisică a atras recent privirile oamenilor într-un parc din Arad. Mergea în patru labe, avea coadă, mustăți de pisică, relata un ziar local. Oamenii s-au crucit, căci n-au mai văzut așa ceva. În grupurile de adolescenți, însă, și chiar prin școli, o astfel de apariție bizară poartă un nume: fenomenul furry (blănos). Pe rețelele sociale, #furry îți dezvăluie o lume nouă, cu tineri care poartă costume de animale, miaună, latră, rag și merg în patru labe. Pentru a înțelege despre ce este vorba, am stat de vorbă cu mai mulți elevi de liceu, cu un profesor de la o școală de artă, cu o adolescentă care creează costume de animale și cu un psiholog.